Cal Bassacs (Gironella): Ermita de Sant Marc – Berguedà Experiences\nCal Bassacs (Gironella): Ermita de Sant Marc\nAquesta nova entrada que us presento segurament serà més breu que les anteriors, però crec que el lloc se la mereix. Aquest bonic indret situat a Cal Bassacs (terme municipal de Gironella) per molts segurament us passarà desapercebut o no li donen massa importància, però des del meu punt de vista té un gran atractiu i és un lloc ideal per passejar-hi i relaxar-se. És per aquest motiu que m’agradaria que el coneguéssiu més a fons. A més, recentment s’hi han fet algunes millores com per exemple la instal·lació de llums LED, ja que fins ara no hi havia fanals en aquesta zona.\nSi es ve des de Barcelona per la C-16, cal agafar la sortida 86 direcció Gironella, seguidament trobareu una rotonda i haureu d’agafar la segona sortida direcció Gironella-Cal Bassacs-Z. Industrial. Seguiu la carretera fins que vegeu una farmàcia i just a davant de la farmàcia, trobareu una illeta que us farà desviar cap a mà esquerra. Entreu i seguiu tot recte, a pocs metres trobareu una senyal de l’ermita de Sant Marc que us indicarà que cal seguir recte amunt. Tot seguit trobareu un cediu el pas i cal anar cap a l’esquerra. Just acabeu de girar a l’esquerra veiem un altra cartell que ens indica que cal seguir recte per anar cap a l’ermita de Sant Marc (en aquest punt s’acaben les cases i comença una pista sense asfaltar). En aquest punt teniu dues opcions: anar amb cotxe fins a gairebé els peus on es troba l’ermita o, deixar el cotxe abans de començar la pista sense asfaltar (tot i que es troba en molt bones condicions per accedir-hi amb cotxe). Personalment, recomano que si voleu gaudir de l’entorn i del paisatge deixeu el vostre cotxe a Cal Bassacs i seguiu a peu fins allà. És un petit passeig molt fàcil, gaudireu dels camps de conreu del voltant, del bestiar que hi pastura (recordeu que en cap cas s’han de molestar i, evitar acostar-s’hi massa). De seguida arribem al pont, el creuem i just a davant ens trobem amb l’entorn de l’ermita de Sant Marc.\nSi fem una ullada al voltant de l’església (a part de veure que té una sola nau) crida l’atenció un fet molt curiós: el seu absis és una roca! Sí, si tal i com ho veieu escrit. Aquest fet, crec que no és gaire habitual en les esglésies i/o ermites. Si us hi fixeu i aneu per darrere de l’ermita, a la roca que fa la funció d’absis s’hi veu una petita espitllera. Hi veiem també que hi destaca un bonic porxo el qual ens convida a entrar al seu interior per l’entrada principal que té forma d’arc de mig punt (segons fons consultades). Al costat mateix de l’església hi trobem dues taules de fusta per a pícnic i una font.\nSi anem uns passos més amunt de l’església trobarem un caminet que continua, tot deixant l’ermita enrere. Si el seguim durant uns quants metres, veurem que al llarg d’aquest camí ens van acompanyant unes enormes roques que s’alcen al nostre costat i tenen unes formes molt característiques. Si us agrada i, teniu ganes de grimpar (com una servidora) us encantarà enfilar-vos a les roques i contemplar el bonic paisatge que s’aprecia: a un cantó veurem Cal Bassacs i Gironella en la llunyania i per l’altra banda, treu el nas el poble de Casserres. A més, us recomano fer la ruta al matí ben d’hora perquè és un lloc ideal per veure sortir al sol o, en el meu cas, anar-hi (veure les fotografies a continuació) abans que es pongui el sol i veure la posta des de dalt les roques. És una autèntica meravella i, una gran manera de finalitzar el dia.\nAquesta ha estat la breu presentació que us volia oferir d’aquest indret per molts desconegut (sobretot pels visitants que no són de la comarca). Espero que gaudiu d’aquest petit recull de fotografies (tirant del meu “arxiu històric” personal, n’hi he inclòs tres que almenys són de fa 10 anys).\nCamí d’accés a l’ermita amb el bonic paisatge de Cal Bassacs al fons\nL’ermita de Sant Marc al fons\nL’ermita de Sant Marc vista des del lateral amb el seu contrafort\nEl bonic porxo de l’ermita\nPart lateral de l’ermita\nLa valla que ressegueix el voltant de l’ermita\nEl perfil de l’ermita s’intueix entre arbres\nEl curiós absis de l’ermita de Sant Marc\nL’ermita de Sant Marc vista des del camí que s’enfila cap a les roques\nVista des de dalt a les roques\nA dalt les roques hi trobem inclús, força vegetació 😉\nDes de dalt les roques es veu una bonica vista de Cal Bassacs i Gironella més al fons\nLa lluna sobre una part de Cal Bassacs\nServidora tot observant la posta de sol\nPosta de sol mirant cap a Casserres\nFotografia d’arxiu: estiu 2008. Gran vegetació als voltants de l’ermita de Sant Marc\nFotografia d’arxiu: estiu 2008. Cultius al costat del camí d’accés a l’ermita de Sant Marc\nFotografia d’arxiu: estiu 2008. Els camps de conreu són els protagonistes que envolten l’ermita de Sant Marc\nEtiquetat Berguedà, cal bassacs, ermita de sant marc, Gironella, Sant MarcPer queraltcardona3 comentaris\n3 pensaments sobre “Cal Bassacs (Gironella): Ermita de Sant Marc”\n29 Març, 2019 a les 8:58 pm\nUn roc sant que va acabar sent ermita.\n18 gener, 2021 a les 4:57 pm\nLa roca del darrere no va fer mai la funció d’absis, va ser de sempre a on hi havia la sagristía. En la darrera restauració i en les restauracions hi juga molt la imaginació de qui les realitza, s’hi va posar l’altar\n23 gener, 2021 a les 9:13 am\nGràcies per la puntualització Xavier. Al buscar-ne més informació em va sortir aquest punt referent a l’absis, ho vaig trobar curiós i tampoc em va semblar tant descabellat, ja que per la situació ho sembla ben bé que faci la funció d’absis. I si, és cert que hi ha l’altar! Gràcies de nou per la teva aportació.\n← Trobada d’Instagrammers a la Pobla de Lillet


SorroBloc: De Fontalba a Núria + aniversari...\nDe Fontalba a Núria + aniversari...\nFeia molt de temps que volíem fer aquesta excursió de la Fontalba a Núria.\nFinalment ahir la vam poder realitzar. De bon matí a Queralbs ens vam informar de l'estat de la pista que s'enfila fins al coll. Vam tenir una bona sorpresa ja que ara estan treballant en les obres d'un túnel que ha de solucionar algun problema del trajecte del cremallera i per accedir a la zona de treballs han eixamplat la pista durant uns quatre kilòmetres, però la veritable sorpresa va venir al final, quan ja s'acaba la zona d'obres, la pista segueix uns quant kilòmetres més, (11'4 km. en total) totalment ampla i molt llisa, tant que semblava realment una auto-pista.\nEl pla o coll de Fontalba està a 2.070 m. d'alçada, si fa o no fa l'alçada de Núria (1.967 m.), i ens havien comentat que era una caminada agradable, gairebé planera, però,.... sí, sí, de planera no en té res, ja que per començar has de salvar la gran fondalada que fa la coma de Fontalba,\nper després remuntar altre cop sostingudament fins a superar un esperó, el Roc de la Fita, des d'on veurem per primer cop el Santuari de Núria allà al fons.\nEstem a molta més alçada del santuari, i per tant, al final haurem de fer una davallada força considerable.\nEl més interessant de l'itinerari, però, són les bones vistes que tens mentre dura el flanqueig de les diverses comes que cauen cap a les gorgues de Núria. I també els paisatges bucòlics que comparteixes amb els estadants habituals d'aquests paratges.\nUn altre dels alicients en aquesta temporada es el de contemplar les immenses extensions de neret que flanquegen la muntanya i que s'omplen de flors vermelles, que ahir ja començaven a estar una mica passades.\nJa som a prop de Núria, la tenim a tocar. Hem invertit més de dues hores en l'itinerari encara que la guia ens deia una hora i mitja.\nUn cop arribats a Núria, força cansats, vam seure al costat d'una font per dinar. La Marta va anar a informar-se dels horaris i mentrestant jo vaig entrar en un estat de meditació i revival...\ni tot aclucant els ulls davant d'aquella verdor i d'aquella urbanització que ara té l'indret, vaig reviure la meva primera vegada que vaig ser aquí dalt, ara fa precisament 50 anys...!!!\nVa ser la meva primera sortida de vacances d'estiu al Pirineu. Érem una colla d'amics dels Luïsos de Gràcia, i vam planejar la nostra primera gran travessa d'alta muntanya, de Núria a Ull de Ter. Va ser de l' 11 al 15 d'agost del 1957. Al grup vam ser quatre, en Fàbregas que era una mica més gran que nosaltres i que d'alguna manera ens feia com de tutor, en J.M.Barsó, en Pep Rovira i jo mateix (sóc el de les ulleres del mig de la foto), encara que sembli mentida, tenia 16 anyets...!!!, 50 menys que ara.\nLa nostra travessa va ser: Ribes - Núria - Puigmal - Noucreus - Pic de l'infern - Ulldeter - Setcases - Vilallonga de Ter - Llanars - Camprodon.\nHe volgut afegir aquelles fotos fetes ara fa 50 anys, el cremallera, la natura pràcticament igual, les vaques, les boires i el santuari al fons tot pujant cap al coll de Noucreus, i evidentment nosaltres una mica més joves...\nDesprés de dinar, veient que el temps s'embolicava una mica i cansats com estàvem, vam prendre una sàvia decisió, vam telefonar per llogar un taxis que ens esperés al peu del cremallera i vam agafar el primer que sortia. Barrejat amb el xiulet del cremallera em vam venir al cap les primeres estrofes dels goigs de Núria:\n"Verge de la Vall de Núria,\nvoltada de soledats..."\nAdéu-siau, Núria, fins la propera vegada...\nEn arribar a Queralbs el taxista (en Francesc Collado de Ribes) ens estava esperant puntualment i ens va retornar fins al punt de sortida, el coll de Fontalba on havíem deixat abandonat el cotxe a 2.070 m. d'alçada.\nCanvi de botes i, amb una certa recança, cap a Barcelona a fer cues per la carretera plena de camions. Un final no gaire estimulant...\nPublicat per Salvador a les 11:17\nEtiquetes: excursionisme, Fontalba, Lluïsos de Gràcia, Núria, Revival\nqui t'ho havia de dir Salvador, fa cinquanta anys que podries fer un reportatge fotogràfic com aquest. Encara et fitxaràn els d'alguna agencia de viatges.\n05 de juliol, 2007 18:44\nBULGÀRIA: un país que reneix...\nLa Biblioteca Nacional de Catalunya fa 100 anys


Elton John revela la vida abans i després de la sobrietat - Entreteniment | Setembre 2020\nCronologia de la relació: Skylar Astin i Anna Camp\nQui és el famós germà de Bob Einstein?\nPer què Aaliyah i Jay-Z es van deixar de veure\nRonnie Ortiz-Magro és l'estrella de la “Jersey Shore” amb més problemes?\nPremis Oscar: quines pel·lícules nominades a l’Oscar es troben a Netflix?\nKim Kardashian parla sobre per què 'és impressionant' ser ella\nElton John revela la vida abans i després de la sobrietat\nElton John és una llegenda. Naturalment, els aficionats es van entusiasmar quan va obtenir el seu propi biopic. Home del coet es va estrenar al maig, amb Taron Egerton interpretant a un jove Sir Elton. Els aficionats coneixen a John com a viu i feliç, però la pel·lícula mostra una part més complicada de la vida del cantant. La sensació musical patida a través d’anys d’abús de substàncies i actualment celebra gairebé 30 anys de sobrietat.\nPrimera carrera d'Elton John\nElton John | Chris Jackson / Getty Images\nLa llegenda del rock que actualment coneixem com Elton John va néixer en realitat Reginald Dwight. Va canviar el seu nom quan va començar a enlairar la seva carrera i el descriu com una experiència alliberadora. Sembla que Joan tenia mals records associats al seu antic nom. El seu passat preocupat pot haver conduït al seu abús de substàncies.\nQuan la carrera de John va començar a enlairar-se, va trobar que es podia permetre un estil de vida molt més luxós que el que havia crescut. Creu que el xoc de la seva recent riquesa adquirida forma part del que el va portar a abusar de drogues. La comunicació també era un problema per a ell. En lloc de parlar dels seus sentiments, va utilitzar drogues i alcohol per emmascarar-los.\nJohn es va mostrar sobri el 1990 i no ho tindria d’una altra manera. Ara s'ha casat feliçment amb la seva parella de llarga durada, amb dos bells fills.\nCom és la vida d'Elton John ara que és sobri?\nNedar de matinada …… .\nUna publicació compartida per David Furnish (@davidfurnish) el 9 d'agost de 2019 a les 3:10 am PDT\nJohn i el seu marit David Furnish es van conèixer el 1993 després que John abandonés les drogues. La parella té dos fills bells i a John li encanta ser pare. Té previst retirar-se aviat perquè pugui passar més temps amb els seus fills mentre són petits. Com molts pares, en Joan no vol desaprofitar la seva infantesa.\nPel que fa a la seva sobrietat, John està molt orgullós del seu èxit. Recentment ha publicat la seva moneda de 29 anys de Alcoholics Anonymous a Instagram. Al càrrec, afirma que la seva sobrietat li ha permès viure la vida que somiava.\nQuè va portar Elton John a renunciar a drogues i alcohol?\nEl 1990, un bon amic de John va morir de sida. La pena que va sentir al perdre el seu amic és el que l’empeny a obtenir ajuda. Aquell any es va examinar a un centre de rehabilitació de Xicago, i des de llavors ha estat sobri.\nFer-se sobri va ajudar a Elton John a trobar una trucada més alta\nM’he increpat amb l’agraïment per l’èxit de la festa de la nit d’estiu de la Fundació Elton John AIDS a la nit passada. Gràcies a la generositat de tots els assistents, vam recaptar més de 6 milions de dòlars en la lluita contra el VIH / SIDA. Un resultat tremenda. Gràcies a tothom que va escalfar la calor i va venir a recolzar-nos !! @ejaf\namb qui és Angelina Jolie\nUna publicació compartida per Elton John (@eltonjohn) el 25 de juliol de 2019 a 2:50 am PDT\nA banda de la seva exitosa carrera de cantant i de la seva bella família, John també recull diners per a beneficència. La seva causa és la investigació contra la sida, que es relaciona amb la raó per la qual va netejar.\nEddie Murphy cites\nFins a la data, la Fundació Elton John AIDS ha recaptat més de 400 milions de dòlars per a beneficència. Ha comptat amb ajuda d’altres celebritats i fins i tot de la família reial per recaptar diners per a la seva fundació.\nFet divertit: John va comptar amb la princesa Diana com a aliada en la lluita contra la SIDA. A ella li apassionava la causa, i la parella també es relacionava amb el fet que tots dos patien trastorns alimentaris. De fet, el cantant va rebre tractament per la seva bulímia al mateix centre de rehabilitació on va ser atès per abús de drogues.\nLa seva obra benèfica és el que va portar a la reina a cavaller-lo. És oficialment Sir Elton John, després que rebés l'Ordre de l'Imperi Britànic de la mateixa reina.\nLa història de Joan és una lliçó per a tots els que lluiten amb l’abús de substàncies. Demanant ajuda, podeu canviar la vostra vida millor.\nEls detalls impactants de les fallides de The Braxton Sisters\nNo creureu quant costa Kate Middleton, Meghan Markle i el costum de les noces de les noces de la princesa Eugenie\nQuant temps han passat a Blake Shelton i Gwen Stefani? Què han dit sobre casar-se


Casal Calassanç 1976: Homilia del diumenge 05/08/2012 del P. Josep Mª Balcells\nHomilia del diumenge 05/08/2012 del P. Josep Mª Balcells\nMANHU?! QUÈ ÉS AIXÒ?!\nHe posat aquesta expressió hebrea amb un doble signe: interrogatiu i admiratiu a la vegada. Els dos s’hi adiuen de ple: El primer, de sorpresa, de veure per primera vegada, per tant amb un motiu de plena curiositat. Per altra banda, de meravella en saber que és el do i resposta a la petició revoltada que fan els israelites al desert de tenir aliment, talment de no haver d’enyorar les olles fumejants i el pa olorós i en abundància que tenien a Egipte. Cal fer una repassada a les pàgines de l’Èxode per veure les característiques d’aquest pa i del miracle diari en l’arreplegar-lo. Déu és fi sempre en les seves intervencions. No en mancava mai ni en sobrava. Era el pa de la justícia distributiva. Us invito a donar-hi una ullada. Pot resultar il·lustratiu pel nou pa que proposa Jesús en la nova era de la humanitat, la que noresmenys l’implica directament a ell mateix. No anem de pressa que hi ha molta “teca” i moltes noves “manhu?!” per entre mig. Anem xino-xano, pas a pas, que hi ha molt a interrogar i admirar. Hauria de ser tot plegat una redescoberta de l’eucaristia com a punt central del seu missatge i de l’obra de “restauració”. Eh, que se’n diu així de l’alimentació moderna? No és el pobret mot de “gastronomia” que fa referència només a l’estómac. Precisament Jesús proposarà un aliment nou, insospitat, del qual podrem i amb molta més raó i coneixement, exclamar: Manhu!? Ara, ho heu notat: amb els dos signes també, però primer l’admiratiu. Tot el “Discurs del pa de vida” està envoltat de pura admiració, i de l’admiració passem a noves interrogacions, a fer-nos noves preguntes. Ai, tant de bo! Estem ben bé a les beceroles d’entendre, de somiar el que és per a cadascú de nosaltres i per a tota l’Església l’eucaristia, “Hem menjat pa del cel, aliment de vida eterna”. Ai, si ho entenguéssim una mica més cada vegada que el rebem en cos i en esperit! Ai, aquestes eucaristies sense encant ni ressons, sense fruit aparent..!\nAcompanyem el diàleg que ens presenta l’evangeli d’avui: Torno a repetir que per no perdre el context, a cada lectura d’aquests diumenges d’agost s’hi hauria de fer una lectura total del capítol sisè de Joan. Veuríeu com es va enriquint de noves significacions. Tot el capítol va enllaçat i el tot ajuda a capir cada particular. Proveu-ho, sisplau. Us recordo que to pren inici de la multiplicació dels pans, diumenge passat. Segueixo. Jesús s’ha fet escàpol bo i evitant que en un xoc d’entusiasme pretenguin fer-lo rei. Les reaccions compulsives de ben poc serveixen. A l’inrevés, ho espatllen tot. No han captat el “moment” en profunditat. Estant portats pels seus somnis exaltats. Jesús s’interna en la nit. Se’n va sol; aquests nits de vetlla, de pregària i de confrontació de la seva vida amb la missió encomanada pel Pare li serveixen d’il·luminació. Jesús mirall de i en el Pare. No fuig; se’n va. No és això, no; el Pare i Ell comparteixen somni i acció. Dirà Joan que treballen junts, en acord d’accions.\nEls retrobem de nou a Cafarnaum. La gent sabedora del miracle i delitosa de que el miracle pugui ser multiplicat dia a dia. Es veu a continuació que és un passatge molt elaborat: per exemple no respon –no interessa- a la pregunta de curiositat: “Quan i com heu vingut aquí?” I els adverteix que només el busquen per tenir la clau del miracle que gestionarien ells mateixos. Cap problema de futur. Tenir el pa assegurat a cop de miracle permanent. No han entès el quid de la cosa. Només han vist a ras d’omplir l’estómac, no hi han percebut el signe, que és el per què i el per a què del miracle, la pregonesa de les intencions del Mestre. El Mestre no fa miracles per què sí, fa signes. Volen, aquests, atreure els oients a significacions més endinsades, a cada signe hi ha una interiorització nova a fer. Els diu s’ha de treballar, justament; però treballar per Ell vol dir anar més a fons: cerqueu un aliment no perible, que no es faci malbé, que no es faci dur i impossible de menjar. Els proposa un nou aliment que els concerneix però d’una altra dimensió de la vida. Quelcom que sostingui l’esperit. Contraposa la vida diària, l’ordinària, a la vida que porta a la vida eterna, que alimenta una nova necessitat, la d’un pa nou. Aquest és l’aliment nou que els ofereix i els vol donar. Aquest aliment prové del Pare, mitjançant el Fill de l’home. Li demanen, però, les “credencials”. Demanen proves, documentació, miracles com a signes d’autenticitat. Tot s’esdevindrà a través del Fill, però com? Li demanen un senyal visible. Li presenten l’episodi del mannà com a testificació. Déu a través de Moisès va obrar el miracle. I tu què dius i què fas? Déu ja va obrar en el desert. I tu què dius, que fas? “L’obra que Déu vol és que cregueu en Jesús, l ‘enviat: aquesta és l’enigmàtica resposta. Quines obres feu per acreditar-ho? Déu, no Moisès, us va donar el mannà. És Ell mateix qui us dóna el pa baixat del cel, per donar vida al món. Sense acabar-ho d’entendre, li diuen: “Senyor, doneu-nos sempre aquest pa”. Noteu de passada que es repeteix el diàleg amb la samaritana. Ara ve com va li va passar amb ella: “Jo sóc el pa que dóna vida”, el mateix que us parla. Pa total, pa que conté totes les simbologies. I ho explicita: “els qui venen a mi no passaran fam, els qui creuen en mi no tindran mai més set”.\nFem un resum de com ha anat el diàleg i de quines descobertes hi fem, fins a com el deixem inconclús aquest diumenge, tot i saber que anirem, diumenges a venir, molt més lluny, però que molt més lluny.\n· Van erradament buscant pa material\n· El pa de debò és el pa espiritual.\n· Aquest darrer pa té totes les virtualitats de ser durador, de ser plenitud i que assacia cos i esperit.\n· No és el mannà de l’èxode. Ara és ben bé pa donat pel Pare.\n· Jesús és el mitjancer. Tot passa per Jesús. Tot passa en Jesús.\n· Hi ha un abans i un després “marcat” per la fe en Jesucrist. És indispensable creure en ell, creure que vol dir estimar-lo, identificant-se amb ell.\n· Els diu que el pa de vida és Ell.\n· Qui va i creu en ell s’assaciarà definitivament, àdhuc no morirà.\nTallem aquí el relat i el reprendrem més endavant, diumenges a venir. Per avui ja en tenim prou i tant: Qui escriu –l’evangelista- fa un salt d’anys i d’experiències del Mestre. Ja hi ha eucaristies per entremig per a aquestes comunitats per a les quals escriu l’evangelista. Se li ha “colat” l’expressió final d’ells: “Senyor”. Impossible que quan s’esdevenen els fets narrats ja creguessin en la divinitat de Jesús, que això és el que pressuposa dirigir-se a Ell com a Senyor. Ho confirma la “tragèdia” de ruptura que veurem en la continuació del relat. Dels actors directes hem passat a les generacions de finals del segle I. Aquí ja hi ha entesa profunda de la realitat de l’Eucaristia, no en els interlocutors de Jesús en els fets narrats a l’evangeli d’avui. El relat queda penjat per avui. Podem avançar fent lectures anticipades que la conversa es tensarà en guanyar Jesús en profunditat fins a mostrar-los el misteri de l’Eucaristia. Ells s’han perdut pel camí. Només Déu pot dir no simbòlicament sinó realment el que diu Jesús: “Jo sóc el pa que dóna la vida”.\nEntendre i viure l’Eucaristia és definitivament el misteri de la fe. Tal i com ho proclamem després de la consagració i que és també el misteri de l’amor, com ho diu Joan en el moment de la institució de l’Eucaristia: “Jesús sabia que havia arribat la seva hora, l’hora de passar d’aquest món al Pare. Ell, que havia estimat els seus que eren al món, els va estimar fins a l’extrem”. Per això diem al final de la consagració: “Feu això, que és el meu memorial”.\nNo ho entendrem mai. Només em resta una única i digna resposta: Senyor, ja crec, però augmenteu-me cada dia més la fe. Sé que la fe m’obre als misteris de la vostra persona i acció. La fe exercida s’enforteix i quan em fallen les respostes, Jesús em canvia les preguntes...\nVoldria subratllar les paraules de fe –tant de bo!- que diem abans de la comunió: “Senyor no sóc digne que entreu a casa meva; digueu-ho només de paraula, i serà salva la meva ànima”. Aquest acte de fe ja és com una comunió abans de la comunió o la dignificació d’allò que en dèiem la comunió espiritual. Que ningú es quedi sense Eucaristia, sense saber que Jesús ha entrat en comunió amb tothom. Recordeu com a explicació i teló de fons aquell passatge de la petició del centurió de Cafarnaum: “Senyor, el meu criat és a casa al llit amb paràlisi i sofreix terriblement. Jesús li diu: Vinc a curar-lo. El centurió li respon: Senyor, jo no sóc digne que entris a casa meva; digues només una paraula i el meu criat es posarà bo... Quan Jesús ho sentí, en quedar admirat i digué als qui el seguien: Us asseguro que no he trobat ningú a Israel amb tanta fe”.Una esplèndida meravella! Dóna’ns fe, Senyor; dóna’ns amor per poder entendre des de més endins el què és l’Eucaristia, nou mannà. Què és això de l’Eucaristia? Ai, i com som de poca fe. Un puntet de pietat, tan sols?, però hi ha més, més i més...\nDiumenge XVIII de durant l’any, 5 d’agost de 2012 Barcelona\nPublicat per casal calassans a 7:55\nEtiquetes de comentaris: Homilia 05/08/2012


NEVADA A CATALUNYA: Màxima alerta dissabte pel temporal de neu a cotes molt baixes, vent, pluja i fred\nNevada a Catalunya: Màxima alerta aquest dissabte pel temporal de neu a cotes molt baixes, vent, pluja i fred\ndivendres, 8 de gener 2021 - 19:30h\nLa neu pot arribar a cotes molt baixes aquest dissabte | Arxiu\nA partir de primeres hores del dissabte, la massa d’aire més humida i temperada del mar anirà guanyant terreny i la cota pujarà ràpidament entre els 500 i 700 metres al litoral, però encara li costarà de pujar a l’interior, on, finalment, la cota també es mourà al voltant dels 500 metres al llarg del dia. Així doncs, durant el dissabte bàsicament plourà a les zones més poblades de Catalunya. No obstant, la lluita entre l’aire fred i el vent marítim pot fer fluctuar molt la cota de neu, raó per la qual recomanem fer un seguiment estricte de l’evolució de la situació.\nLes precipitacions seran continuades al sud i aniran perdent força al nord, mentre que de cara al diumenge encara hi ha força incertesa. Alguns mapes allunyen la borrasca i quedaria una jornada amb pocs ruixats i molt fred, amb cota baixant una mica. No obstant, altres mapes marquen encara nevades i pluges almenys durant la primera meitat del dia, millorant a la tarda, amb una cota que també podria baixar més, sobretot a l'interior. Per tant, haurem de veure l'evolució del temps les properes hores.\n"Méteo Especial: Avís vermell per l'arribada de la nevada força general a Catalunya" "Méteo Especial: Nevada que pot arribar a cotes molt baixes el cap de setmana"


Cornadó Teixidó, Maria Pau\nPerfil de Cornadó Teixidó, Maria Pau\nNom: Cornadó Teixidó, Maria Pau\nTelèfon: 973 70 65 11\nAvinguda de l'Estudi General 4,\nCategoria professional: Professora Titular d'Universitat\nDoctora en Filologia Catalana per la Universitat Autònoma de Barcelona i professora titular d'Escola Universitària a la Facultat de Ciències de l'Educació de la Universitat de Lleida.\nÉs autora de diversos llibres:\nEscriptors d'avui. Perfils literaris 1a sèrie (1992)\nEscriptors d'avui. Perfils literaris 2a sèrie (1993)\nJoan Margarit: Antologia del navegant (1993)\nLa ciutat de Lleida i els escriptors (1996)\nPoetes contemporanis de Ponent (1999)\nEls miralls de Guillem Viladot (2000)\nEl refranyer de Joan Viladot (2003)\nMel per dintre. Antologia poètica comentada de Rosa Fabregat(2007)\nTambé ha realitzat i presentat diversos treballs d'investigació en congressos, col·loquis i jornades i ha redactat articles per a diaris, revistes, miscel·lànies i actes.\nHa format part de l'equip de govern de la Universitat de Lleida (1993-2002), ha desenvolupat les tasques de secretaria general, vicerectora adjunta al rector i actualment comparteix la seva tasca docent amb el càrrec de Cap d'estudis de la FCE des del març de 2007. També és membre del departament de Lletres de l'Institut d'Estudis Ilerdencs de la Diputació de Lleida.\nDes de març de 1999 és la directora del projecte Paremiologia Ponentina com a investigadora principal en el marc del grup d'investigació Seminari de Fraseologia del Departament de Filologia Catalana de la UdL.\nAltres correus: mpau.cornado@rectorat.udl.es\nLleida (Segrià), 1958.\nDiplomada en Professorat d’Educació General Bàsica (Escola Universitària del Professorat d’EGB de Lleida, 1978). Doctora en filologia catalana (Universitat Autònoma de Barcelona, 1990). Professora Titular d´Universitat. Des del curs 1981-82 imparteix docència a les titulacions de Mestre.\nLa seva tasca investigadora s´ha centrat en la fraseologia i en els escriptors catalans contemporanis vinculats a les terres de Lleida. Ha publicat Mel per dintre. Antologia poètica comentada de Rosa Fabregat (2007), i, en col·laboració amb Joan Margarit, Joan Margarit. Antologia del navegant (1993). És autora, juntament amb Mercè Biosca, de: Escriptors d´avui. Perfils literaris I (1992) i II (1993), La ciutat de Lleida i els escriptors (1995), Poetes contemporanis de Ponent (1999), Els miralls de Guillem Viladot(2000) i El refranyer de Joan Viladot (2003). És directora del grup de recerca Seminari de fraseologia de la UdL.\nHa ocupat diversos càrrecs de gestió a la UdL: directora del Departament de Filologia II (1993), secretària general (1993-1996), vicerectora adjunta al rector (1996-1999), vicerectora d’Extensió i Serveis Universitaris (1999-2003) i vicedegana de la Facultat de Ciències de l’Educació. Actualment és Degana d'aquesta Facultat. També és membre del departament de Lletres de l'Institut d'Estudis Ilerdencs de la Diputació de Lleida des del 2001.


Últims moviments del mercat de fitxatges a can Nàstic\nSegueix les novetats en la plantilla del Nàstic abans de tancar el mercat de fitxatges aquesta mitjanit. Es preveuen més sortides i arribades en la resta de dia\n31/01/2019 14:49 | Actualitzat a 31/01/2019 22:48\nEs presenten hores molt mogudes a can Nàstic amb les darreres fuetades del mercat de fitxatges i a TarragonaDigital ho volem seguir de ben a prop. En aquest article trobaràs, en ordre cronològic, tots els moviments de la darrera jornada de mercat fins que aquest, a les 00.00 hores d’aquesta mitjanit, quedi oficialment tancat.\nDimitrievski durant la seva intervenció en el Sempre Nàstic | Joan Alfons López\nVENDA: Stole Dimitrievski\nNo es tracta ni d'una arribada ni d'una sortida. Es tracta d'una compra. El Rayo Vallecano, club on fins ara jugava cedit el porter macedoni Stole Dimitrievski, ha decidit executar l'opció de compra que tenia sobre el futbolista i el jugador deixa de pertànyer a la disciplina del Nàstic per ser, al 100%, propietat del conjunt madrileny. Aquesta operació, avançada per mitjà Unión Rayo, provocarà un ingrés extra considerable a les arques econòmiques del Nàstic, factor que ajudarà a no desquadrar els números tarragonins després de tants moviments durant el mes de gener. Tot i que la xifra no està confirmada, s'apunta des de Madrid que la xifra rondaria el milió d'euros.\nMiguel Palanca tornarà a vestir la samarreta del Nàstic | Gimnàstic\nFITXATGE: Miguel Palanca\nMiguel Palanca torna al Nàstic. El futbolista tarragoní de 31 anys abandona l'aventura índia que va encetar incorporant-se al FC Goa a principis de temporada i tornarà a vestir la samarreta grana al Nou Estadi fins a finals de campanya. El davanter nastiquer va jugar a Tarragona la temporada 2015-2016 i posteriorment es va incorporar a l'Anorthosis de Xipre. El Korona Kielce de Polònia va ser el seu darrer club abans de jugar a l'Índia. Palanca reforçarà l'atac d'un Nàstic que, després de les incorporacions del mercat d'hivern, ha reestructurat la plantilla per adaptar-se al sistema 3-5-2 d'Enrique Martín. Aquest factor pot provocar que Palanca actui més de davanter que no pas de jugador de banda. Com la resta dels seus companys, el nou futbolista nastiquer s'exercitarà amb els seus companys divendres a partir de les 10.30 hores a les instal·lacions del Nou Estadi.\nJosema arriba cedit del Córdoba fins a finals de temporada | Gimnàstic\nEl desè. José Manuel Sánchez Guillén, futbolísticament conegut com Josema, és des de fa uns minuts nou jugador del Nàstic de Tarragona. El club ha anunciat la incorporació d'aquest defensa central de 22 anys de 184 centímetres fins a finals de temporada cedit pel Córdoba CF. Nascut a Lorquí un 6 de juny del 1996, Josema arriba a la Budallera després de competir durant mitja temporada al FC Sochaux de la Ligue 2 francesa, equip amb el qual ha competit en tretze partits aconseguint marcar un gol. Format al futbol base de l'Almeria, Josema ha vestit també les samarretes del Murcia i, lògicament, d'un Córdoba que el cedeix a Tarragona per recuperar-lo la pròxima campanya.\nJosé Kanté torna al futbol espanyol i debutarà a Segona Divisió | Gimnàstic\nFITXATGE: José Kanté\nEl novè reforç del Nàstic ja és una realitat. Es tracta de José Kanté Martínez, davanter de Sabadell de 28 anys que arriba a Tarragona cedit pel Legia de Varsòvia de la lliga polonesa, torneig on ha estat competint les darreres tres temporades. Nascut a Sabadell i amb nacionalitat guineana, Kanté és davanter centre de 184 centímetres d'alçada que té en el Prat la seva darrera experiència al futbol estatal. Amb la seva arribada al Nàstic, club amb el qual ja va competir en l'etapa de juvenil, Kanté debutarà a Segona Divisió després de jugar quasi un centenar de partits en la màxima categoria polonesa, arribant a competir en eliminatòries de l'Europa League i de la Champions. Aquesta temporada ha competit un total de 25 partits, aconseguint marcar set dianes. Kanté està viatjant cap a Tarragona i s'incorporarà a la disciplina grana fins al pròxim 30 de juny.\nOmar Perdomo durant l'entrevista al Sempre Nàstic | Joan Alfons López\nBAIXA: Omar Perdomo\nOmar Perdomo ja no és futbolista del Nàstic de Tarragona. El club grana ha anunciat la seva desvinculació aquesta tarda després d'arribar a un acord amb el jugador canari per estripar els dos anys i mig de contracte que li quedaven. Omar tanca una etapa al club d'una campanya i mitja on ha jugat 25 partits: 17 la passada campanya i vuit aquesta. Minuts després de fer-se oficial la seva sortida de la Budallera, l'onzena d'aquest mercat d'hivern, l'Ibiza del grup IV de Segona Divisió B ha anunciat la seva contractació.\nJavi Jiménez durant el Sempre Nàstic | Joan Alfons López\nBAIXA: Javi Jiménez\nEl Nàstic ha confirmat aquest migdia la sortida de Javi Jiménez del conjunt grana, convertint-se així en el desè futbolista del conjunt entrenat per Enrique Martín que abandona la disciplina tarragonina. El lateral esquerrà de 23 anys tanca així una etapa d’una temporada i mitja al club on ha vestit la samarreta en 30 ocasions: 29 partits de lliga i un de Copa. Nascut a Quesada (Jaén), Jiménez tenia contracte amb el Nàstic fins al juny del 2020. En les pròximes hores s’anunciarà oficialment la seva incorporació a la Cultural Leonesa.\nEl Nàstic començava el dia anunciant la incorporació d’Antonio Cotán, migcampista procedent del Real Valladolid. El futbolista de 23 anys es compromet amb la disciplina grana fins a finals de temporada amb opció de renovar el vincle professional fins al juny del 2020. Cotán, que ja va interessar durant l’estiu, arriba al Nàstic per reforçar el centre del camp d’Enrique Martín. Format al futbol base del Sevilla, va ser peça important en la temporada 2016-2017 a la LaLiga 1|2|3 disputant 32 partits i, amb 18 anys, va debutar a LaLigaSantander amb el conjunt de Nervión. La passada campanya, Cotán va signar amb el Real Valladolid aconseguint l'ascens a Primera Divisió.\nPrèviament, a can Nàstic…\nEl Nàstic ha viscut un mercat d’hivern molt actiu. Abans d’arribar a la darrera jornada de moviment al futbol estatal, els grana ja havien realitzat quinze moviments. En el capítol de sortides, la direcció esportiva ha donat les baixes a Ignacio Abeledo (Deportivo Fabril), Raúl Albentosa (Deportivo), Manu del Moral (Rayo Majadahonda), David Rocha (Almería), Tete Morente (Lugo), Manu Barreiro (Lugo), Liassine Cadamuro (lliure), Josua Mejías (Leganés) i Dumitru Cardoso (lliure).\nPel que fa al capítol d’incorporacions i sense tenir en compte a Imanol Garcia que va arribar a Tarragona durant el mes de novembre, els tarragonins han fitxat Osseynou Thioune (Ittihad Tanger), Gonzalo Ávila ‘Pipa’ (Espanyol), Mikel Villanueva (Málaga-CF Reus), Abdelaziz Barrada (Antalyaspor), Berat Sadik (Doxa Katokopias) i Fabian Noguera (Santos).


EL TRAPEZIO és el futur - La Valira\nPosted by La Valira | oct. 7, 2019 | LARTICLE | 0 1363\nBones notícies. Acaba de néixer a l’univers d’Internet un nou diari digital: EL TRAPEZIO (www.eltrapezio.eu). És un concepte totalment inèdit, fruit de l’equip que, des de fa gairebé 30 anys, editem el setmanari EL TRIANGLE.\nLa família trianglera no para de créixer. Fa 12 anys vam començar la publicació del diari digital eltriangle.eu. En fa dos que vam crear LA VALIRA (www.lavalira.eu), diari digital dedicat específicament a cobrir l’àrea dels Pirineus i Andorra. I ara hem llançat EL TRAPEZIO, per fomentar el millor coneixement mutu dels pobles que compartim la península Ibèrica, esquarterada des de fa segles entre els Estats portuguès, espanyol i andorrà.\nL’entrada de Portugal i Espanya a la Unió Europea, l’any 1986, ha canviat radicalment la vida d’aquests dos països: ja no hi ha fronteres ni duanes. A més, des de l’any 2002 compartim la mateixa moneda, l’euro, juntament amb 300 milions d’europeus més. Tard o d’hora, Andorra haurà de fer el mateix pas.\nAmb l’excepció de l’euskera, tots els habitants de l’espai ibèric parlem unes llengües molt semblants -pràcticament idèntiques- que tenen la seva arrel en l’idioma llatí que ens van portar, fa més de 2000 anys, les legions romanes. I, malgrat això, des de fa segles es fa difícil que portuguesos i espanyols ens entenguem fluidament. A l’interior de l’Estat espanyol, com hem constatat des de fa alguns anys, la coexistència -en especial, en el cas dels nacionalismes identitaris- també és complexa, feixuga i, a voltes, conflictiva.\nEL TRAPEZIO neix amb un objectiu senzill i clar: tractar l’actualitat política, econòmica i cultural dels pobles ibèrics de manera conjunta, equilibrada i amb el màxim respecte pels trets diferencials de cadascun. De moment, el diari digital té una doble versió, en castellà i portuguès. Però el propòsit és incorporar-hi també el català, llengua oficial d’Andorra, i, més endavant, publicar una revista impresa mensual plurilingüe.\nLa realitat és com és. Si sumem tots els habitants de la península Ibèrica som gairebé 60 milions d’habitants, amb una potència demogràfica equivalent a la d’Itàlia i pròxima a la de França. Això ens dona més força en el concert del Parlament europeu i en l’adopció de decisions estratègiques a Brussel·les que puguin beneficiar-nos. A més, hem de felicitar-nos perquè el portuguès António Guterres és el secretari general de l’ONU, la màxima dignitat a la qual pot aspirar un polític en aquest món.\nSóc conscient que la convivència entre espanyols i portuguesos està molt condicionada, encara avui, pel passat traumàtic que va consolidar l’escissió peninsular al segle XVII. En cap moment vull ferir sensibilitats ni sentiments nacionals, perfectament assumits i legítims. L’única finalitat d’EL TRAPEZIO és fomentar l’entesa i dinamitzar l’acostament entre els tres Estats peninsulars, sense preconitzar cap fórmula política ni institucional concreta que suposi qüestionar ni canviar l’statu quo heretat i vigent.\nCooperar i col·laborar és una font d’avantatges per a tothom i les persones que habitem Ibèria tenim un gran futur al davant si ho posem en pràctica de manera decidida. EL TRAPEZIO vol contribuir a aquesta tasca il·lusionant amb l’esperit més depurat del periodisme: comunicar i facilitar la comprensió entre tots els habitants de la península per intensificar les relacions i els intercanvis.\nAl capdavant d’aquest innovador projecte hi ha un magnífic professional, Pablo González, al qual donem la benvinguda. Llarga vida a EL TRAPEZIO!\nPreviousInterns de la Comella demanen beneficiar-se també dels indults dels coprínceps\nNextNeix la primera plataforma mediàtica ibèrica: EL TRAPEZIO\nLa Fiscalia de l’Audiència Nacional espanyola dona un cop molt dur a Alberca\nEl ministre i el traficant d’armes\nL’Hospital de la Seu registra una nova defunció per covid i pugen els afectats pel brot al centre sanitari\nRessò negatiu de l’Agència Espacial de Catalunya a ‘The Guardian’\nBaixa el risc de rebrot a Catalunya però continuen creixent les hospitalitzacions per covid


El CFA Palau de Mar al Congreso Europeo de Flipped Classroom i al congrés internacional EDO – CFA Palau de Mar\nImport de l’aportació per a despeses de material\nEl CFA Palau de Mar ha participat, en les darreres setmanes en el II Congreso Europeo de Flipped Classroom i el Congrés internacional EDO.\nII Congreso Internacional de Flipped Classroom\nEl II Congreso Europeo de Flipped Classroom es va dur a terme durant el cap de setmana del 6 al 8 de maig a la ciutat de Saragossa. Entre els actes més destacats del congrés, cal destacar la taula rodona Experts de Flipped Classroom de USA i Europa, amb la presència de Joan Padrós, director del CFA Palau de Mar. En l’acte cal destacar la participació de Jon Bergmann i d’Aaron Sams, pioners de la Flipped classrom.\nAbp+b-learning+FC from Joan Padrós\nD’altra banda, entre els dies 11 i 13 de maig va tenir lloc a Barcelona el IV Congrés Internacional EDO, amb el lema “Aprenentatge situat i aprenentatge connectat: implicacions per al treball“. En el marc d’aquest congrés es va presentar el simposi “Construïm el coneixement “flippejant”“, coordinat per Isabel del Arco, professora de la Universitat de Lleida, en el qual el director del CFA Palau de Mar va poder explicar l’experiència del centre amb la Flipped Classroom o classe invertida.


INFO RÀDIO CALELLA: Acte institucional de la Diada\nLes entitats de Calella i tres dels quatre partits polítics amb representació municipal van celebrar divendres passat la Diada a la Plaça de Catalunya amb un acte institucional on va haver-hi ofrenes florals al monument a Rafael Casanova, el Cant dels Segadors i diversos parlaments.\nEl president d'Esquerra Republicana de Catalunya a Calella, Òscar Ojer, va manifestar que si cada any el seu partit es queixa dels greuges com a poble “oprimit”, aquest any va destacar aspectes positius per “avançar cap a un Estat propi”. Entre aquests punts va ressaltar la nova llei d'educació i l'acord de finançament.\nDes del PSC, la nova primera secretària dels socialistes calellencs Eulàlia Rodríguez Beneroso, va destacar que el pacte ha fet gran històricament Catalunya. En aquest sentit, va indicar que fruit de l'acord i l'entesa es va redactar el nou Estatut. També des del PSC, i sense renunciar als drets històrics, es defensa un estat federal.\nLa portaveu municipal de Convergència i Unió, Montserrat Candini va destacar el desencontre permanent amb Espanya i al fet que s'estigui a l'espera d'una resolució sobre l'Estatut del Tribunal Constitucional, que han de fer magistrats als que va qualificar de “partidistes”. Per fer-ho va partir de l' “Oda a Espanya” de Joan Maragall.\nL'alcalde de Calella, Josep Maria Juhé, va llegir una moció aprovada el 30 de juliol passat per l'Ajuntament sobre el dret a decidir i que va ser aprovada per CIU, PSC i ERC. Juhé va ressaltar que la moció reflecteix la voluntat de pacte i entesa que neix d'un Ajuntament “proper” al ciutadà.\nLa Diada a Calella també va estar marcada pel minut de silenci que les entitats i els partits polítics calellencs van retre a l'alcade d'Illa de Tet que va morir recentment. El conseller de la població francesa va recordar que enguany se celebra el 350 aniversari del Tractat dels Pirineus que va dividir Catalunya en dues parts.\nA la tarda els actes de la Diada van acabar amb una audició de sardanes a càrrec de la Cobla Marinada.


Compromís proposa un pla d’estalvi energètic sense necessitat de despesa pública i que genera llocs de treball – Compromís per Alacant\nPublicat el 14 Març 2012 en Alacant, Compromís per Alacant, Economia i Ocupació, Energia, Isaac Torregrosa, Mireia Mollà, Natxo Bellido, Urbanisme i Medi Ambient\nLa coalició aposta per les retallades que no perjudiquen el benestar dels ciutadans\nLa diputada de Compromís Mireia Mollà ha proposat hui un “pla de reducció de costos en el consum d’energia dels edificis públics que passa per contractar empreses de serveis energètics (ESE), una mesura que no suposa cap despesa pública, que és respectuosa amb el Medi Ambient i que, a més, genera llocs de treball”.\nLa iniciativa, que serà presentada com a Proposició No de Llei (PNL) a Les Corts i es posarà a disposició dels col·lectius locals com a moció municipal, ha sigut presentada hui amb una roda de premsa que ha oferit Mireia Mollà, junt el coordinador de Compromís per Alacant, Ignasi Bellido, i el responsable d’iniciatives parlamentàries de Compromís per Alacant, Isaac Torregrosa.\nMollà ha indicat que “l’objectiu de Compromís és proposar iniciatives d’estalvi que no perjudiquen els ciutadans, front la majoria de mesures que pren el PP i que penalitzen a la societat en general amb plans d’ajustos i retallades”. A més, en este cas en concret, la proposta “fomenta l’economia verda, aprofundeix en nous jaciments d’ocupació i promou el potencial del nostre territori en les energies renovables”.\nLa diputada de Compromís ha afirmat que “el govern del PP sí ha parlat dins del seu programa de retallades d’un cert estalvi energètic, però es tracta d’una mesura que, tot i la seua importància, no ha estat detallada i que entenem que es basa només en el tancament dels edificis públics durant les vesprades”. Davant esta proposta de la Generalitat, “Compromís vol anar més enllà i aconseguir un estalvi molt important d’energia i de diners, ja que estaríem parlant de molts milions d’euros”.\nEn este sentit, Isaac Torregrosa ha explicat que “l’actuació consisteix en adjudicar la reforma i gestió de les instal·lacions de climatització, calefacció, enllumenat, electricitat i aïllament dels edificis públics a empreses de serveis energètics, que garantirien l’estalvi del consum actual entre un 30% i un 60% i la reducció en el mateix percentatge dels gasos contaminants que s’envien a l’atmosfera”. “Alhora, les administracions s’estalviarien el manteniment de les instal·lacions, perquè les ESE es farien càrrec d’elles”, ha afegit.\nTorregrosa ha assenyalat que “el projecte no té cap despesa inicial, ja que estes empreses compten amb els seus propis mitjans de finançament, i només cobrarien per l’eficiència energètica que aconseguiren dels edificis públics” i ha destacat que un dels beneficis més importants és “la creació de nombrosos llocs de treball en l’àmbit de les instal·lacions industrials, en el de la construcció i en el sector de l’enginyeria”.\nPer la seua banda, Ignasi Bellido ha ressaltat que “amb este pla estem apostant pel futur pel que hem de caminar, que és del canvi de model econòmic, que ens permet oferir treball a la gent que hem format, en lloc d’incentivar únicament el model de Vente a Alemania, Pepe que és en el que s’ha centrat exclusivament l’Ajuntament d’Alacant”.\nArxivat en: Alacant, Compromís per Alacant, Economia i Ocupació, Energia, Isaac Torregrosa, Mireia Mollà, Natxo Bellido, Urbanisme i Medi Ambient\n← Mollà: “Es vergonyós que Fabra parle d’una sanitat modèlica mentre a Alacant arrastrem anys de greus carències”\nJoves amb Compromís compara “l’estafa de la línia 2 del Tram” amb la del monorail de Springfield, la ciutat dels Simpsons →


Criar, cuidar, cosir, netejar, cuinar i planxar | STAS\nEl “mantra” ressonava en els nostres caps quan érem xiquetes. Aquells retallables eren fascinants, passàvem hores tallant mentre les nostres mares planxaven. Un meravellós invent que ens permetia imaginar-nos en altres rols. Lamentablement les plantilles no deixaven lloc a dubtes i el futur ens seguia vinculant a exercir tasques domèstiques, a criar criatures precioses i a tenir cura dels nostres majors.\n24 / 11 / 2018 | Intersindical violència contra les dones feminisme drets humans 25 de novembre\n“Ens adonem de la importància de la nostra veu quan som silenciades”.\nLa indústria del retallable, veient que el negoci podria expandir-se, va trobar un aliat en els oficis. I a la taula es van incorporar els nostres germans. En la mateixa vesprada, eren capaços de convertir-se en bombers, policies, futbolistes o detectius. Nosaltres no tardariem a descobrir que aquelles figures eren de la mateixa grandària que les nostres i vam començar a alterar l'ordre quotidià, després del berenar. Volíem un horitzó més ampli per a les nostres nines. La rebel·lió havia començat.\nVam ser capaçes de transformar aquella projecció de nosaltres mateixes i de dibuixar un model de dona combativa, aquella que no es resisteix a les convencions socials imposades i que es revelaba davant el patriarcat capitalista i masclista.\nEns vam donar de nassos amb la realitat. Aquell “mantra” no només havia calat en les nostres cases, havia inundat totes les estructures de la societat i s'havia convertit en un mal endèmic. Durant anys, homes i dones, hem combatit contra un sistema desigual, sense èxit. Els canvis són tan lents que ens veiem en la necessitat de denunciar una vegada i un altra que no vivim en una societat igualitària i que la violència contra les dones és un llast contra el qual cal combatre cada dia.\nAquests dies podem veure a grans personalitats i organitzacions, commemorar el 25N, Dia Internacional de l'Eliminació de la Violència contra la Dona, se'ls omplirà la boca parlant d'igualtat, de combatre la violència masclista, d'acabar amb les desigualtats i el patriarcat.\nEsperem amb ànsia que nostres representants en el Consell anuncien com van a posar fi a la escletxa salarial que patim les treballadores de l'Administració Pública Valenciana. Col·lectius feminitzats exclosos de model d'Igualtat i Polítiques Inclusives. Educadores d'Educació Especial i Infantil, Fisioterapeutes, Treballadores Socials, Mestres laborals, Netejadores, Cuineres, Ajudants de Cuina, Ajudants de Menjador, de Residències i de Serveis. Totes elles víctimes d'una violència estructural insostenible i injustificable.\nHa arribat el moment de revelar-se de nou companyes, mai més una societat que excloga a una de nosaltres. Contra la escletxa salarial, el patriarcat i el masclisme estructural.


Tragamonedes El Papiol - Millor servei tècnic per tragamonedas a El Papiol - Recreatius PenedèsSEO - Landing Tragamonedes - Máquinas recreativas y tragaperras. Mejor servicio técnico en máquinas recreativas para bares y locales - Recreatius Penedès\nMàquines tragamonedes El Papiol\nLES TRAGAMONEDES A EL PAPIOL AMB MÉS RENDIMENT ECONÒMIC\nLes nostres tragamonedes a El Papiol formen part dels jocs més populars dels bars i poden ser molt divertides, però són increïblement rendibles per als bars per diverses raons, entre elles, el seu funcionament.\nRecreatius Penedès disposa dels últims models de tragamonedes amb premi que triomfen en els bars, cafeteries, cerveseries i locals d'oci a El Papiol. Tenim sempre la millor oferta de màquines recreatives a El Papiol per assegurar el màxim nivell de recaptació, així com la diversió i l'entreteniment als jugadors. L'èxit de la nostra empresa és poder oferir a hostalers i propietaris de bars i locals una gran selecció de les màquines tragamonedes amb premi més rendibles del mercat.\nEl nostre assessorament professional ajuda al client a realitzar una planificació prèvia del local, realitzar una selecció de les màquines que més s'ajusten al local i que majors beneficis poden aportar gràcies a la nostra àmplia experiència en el sector. Així doncs, analitzem detalladament les característiques i ubicació del bar o local, l'oferta de tragamonedes a El Papiol i el target habitual de l'establiment.\nLes nostres tragamonedes a El Papiol multipliquen els beneficis de negocis, restaurants, bars i locals de Barcelona i Tarragona. Des de Recreatius Penedès ens comprometem a analitzar i actualitzar constantment el progrés de les màquines per mantenir les recaptacions el més elevades possibles. Distribuïm màquines tragamonedes per entretenir a qualsevol públic i disposem d'una gran varietat de models i fabricants, sempre a l'última per atreure nous clients a bars i locals i aportar ingressos extra als propietaris optimitzant al màxim la rendibilitat dels seus establiments.\nLes tragamonedes a El Papiol són un punt d'atracció i poden contribuir a millorar els beneficis d'un bar o local sense requerir cap esforç per part del propietari del negoci. Els tècnics de Recreatius Penedès són els qui s'ocupen del correcte funcionament de les tragamonedes, manteniment, així com de la millora constant de les màquines per posseir els models més actuals i de major èxit.


Els taxistes col·lapsen Barcelona, s'enfronten a la policia i avui podrien tallar l'autopista a la Jonquera - Diari de Girona\nEls taxistes col·lapsen Barcelona, s'enfronten a la policia i avui podrien tallar l'autopista a la Jonquera\nEls manifestants mantenien bloquejades les principals artèries de la Ciutat Comtal i es van enfrontar amb Mossos i Guàrdia Civil quan intentaven entrar als recintes del Parlament i del port . Amenacen amb estendre les protestes a la frontera francesa amb la col·laboració dels Armilles Grogues\nEls taxistes van col·lapsar un dia més la ciutat de Barcelona per protestar contra el decret del Govern sobre la regulació dels Vehicles de Transport amb Conductor (VTC). Els manifestants també van protagonitzar altercats amb les forces policials, primer amb els Mossos per intentar entrar al recinte del Parlament, i després amb la Guàrdia Civil per fer el mateix al port. Els taxistes també van amenaçar amb estendre la protesta a la frontera francesa en col·laboració amb els Armilles Grogues, i avui podrien decidir tallar l'autopista a la Jonquera.\nA més de mantenir bloquejat per quart dia el tram central de la Gran Via de Barcelona, uns 2.000 taxistes, abillats amb armilles grogues, van portar ahir les seves protestes al centre de Barcelona, a la Ronda Litoral i al port, entre d'altres punts de la ciutat, amb la qual cosa van col·lapsar la circulació a Barcelona.\nEls taxistes fins i tot van intentar entrar al parc de la Ciutadella per dirigir-se al Parlament, però els Mossos els van barrar el pas i tres agents de la policia catalana van resultar ferits de diversa consideració durant els enfrontaments. També hi va haver un altre ferit, en aquest cas un Guàrdia Civil, en tractar d'impedir que els taxistes accedissin al port de Barcelona. Els taxistes, a més, van causar danys a un vehicle VTC que portava passatge a la Ronda Litoral i un altre cotxe de Cabify al carrer Comte Borrell, a prop del Mercat de Sant Antoni.\nEl portaveu d'Élite Taxi, Alberto Álvarez, va assegurar ahir que els taxistes catalans mantenen converses «bastant avançades» amb els francesos i que «possiblement» acabaran per bloquejar avui la frontera amb França, a la Jonquera. «Possiblement acabarem bloquejant les fronteres des de França i des de Catalunya», va explicar el portaveu d'Élite Taxi en un comunicat. «Volem internacionalitzar el conflicte i que sigui visible la situació real a Catalunya, on estem cada vegada més lluny d'assemblar-nos a una democràcia, i on cada vegada més ens assemblem a una dictadura encoberta en mans dels lobbys», va denunciar.\nPer la seva banda, conductors de vehicles VTC van bloquejar ahir al matí part de la Diagonal de Barcelona amb els seus automòbils entre la plaça Francesc Macià i la de Pius XIII. Amb aquestes protestes, tots dos col·lectius intenten pressionar el Govern perquè tingui en compte els seus interessos a l'hora de regular la seva activitat.\nEl conseller de Territori de la Generalitat, Damià Calvet, preveu reunir-se avui a la tarda amb els taxistes per intentar acostar posicions després d'exposar l'última hora del conflicte al Consell Executiu. Després de veure's amb representants de les empreses VTC, el conseller va insistir ahir en defensar un temps mínim de 15 minuts des que un usuari contracta el servei d'un Uber o Cabify fins que es presta aquest servei.\nAlhora, va garantir que el decret donarà cobertura legal a l'Àrea Metropolitana de Barcelona perquè aquesta pugui establir un temps major mitjançant un reglament. Mentrestant, el conseller va exigir ahir de nou a l'alcaldessa de Barcelona, Ada Colau, que «assumeixi les seves responsabilitats i no s'amagui després de la Generalitat», mentre que Colau va proposar que el temps de precontractació d'un VTC sigui almenys d'«una hora», va culpar Calvet de «generar la polèmica» amb la seva proposta i el va instar a solucionar la vaga «entre avui i demà».\nAixí mateix, el president de la Generalitat, Quim Torra, va convocar a la tarda a una reunió els consellers d'Interior, Miquel Buch, i de Territori i Sostenibilitat, Damià Calvet, per abordar les aturades que han convocat els taxistes i els VTC davant la regulació del sector.\nAbans, a primera hora d'ahir, el conseller Calvet havia convocat els operadors del transport públic, com TMB, l'AMB, Renfe, o FGC, per analitzar possibles reforços dels serveis de transport si la vaga de taxistes i les protestes associades a ella es mantenen.\nDe fet, el conseller va dir que la vaga dels taxistes de Barcelona i les protestes dels vehicles VTC podrien arribar a costar un milió d'euros diaris a les administracions si cal activar reforços de transport públic. La vaga i els seus efectes sobre la imatge i l'economia de la ciutat també preocupen els agents econòmics de la ciutat.


14-F: l’Estat contra el poble – Som el que comuniquem\n7 de febrer de 2021 8 de febrer de 2021 Ignasi Soler Seras\n14-F: l’Estat contra el poble\nVivim una crisi descomunal. La vida de la gent està en perill, en especial la dels més vulnerables, la gent gran i la de salut delicada. També la dels pobres, els precaris i els marginats. El poble necessita ajuda. Demana ajuda. I què fa l’Estat? L’Estat es mostra com una màquina que aplica els seus mecanismes al marge de la realitat i insensible a la situació. Sembla que intenta salvar-se… a costa del poble.\nCertament la situació és excepcional i desborda els mecanismes polítics, econòmics i legals establerts. Es suprimeixen la major part d’activitats socials; es limita la mobilitat; es paralitza l’economia. S’aboca la gent a la precarietat i una gran quantitat d’empreses a la ruïna. Sectors econòmics sencers, com el turisme, s’ofeguen i moriran. L’Estat no té alternatives. S’ho juga tot a la carta d’aguantar fins el retorn a la “normalitat” en un horitzó indefinit i llunyà, quan la vella “normalitat” restarà greument mutilada, sinó queda ferida de mort. Que es salvi qui pugui i com pugui, sembla ser la consigna.\nL’Estat segueix funcionant d’acord amb l’únic mecanisme de poder que coneix: fer complir la llei. No hi ha alternatives. Ara toca votar. No està previst que es puguin suspendre o posposar les eleccions. No importa posar en perill la vida de la gent. Els jutges es limiten a aplicar la llei contra tota lògica. I al poder real, l’econòmic i el polític, ja li està bé. Per què?\nQue el Ministre que hauria d’aconseguir les vacunes sigui el candidat preferit del poder i no es faci responsable de la falta de vacunes i de test de contagi, diu molt de la dissociació entre la lògica política i les necessitats del moment.\nQue en plena campanya electoral el centre estatal d’investigacions sociològiques faci una enquesta flash, que mai abans s’havia fet, i que per segon cop en 15 dies el CIS insisteixi a donar per guanyador al Ministre, al contrari de la majoria d’enquestes publicades, diu molt de la manipulació política de l’aparell de l’Estat per fer campanya a favor d’un candidat. Que les enquestes del centre d’estudis d’opinió autonòmic diguin el contrari fa sospitar que la lògica institucional-estatal s’estén a tots els partits.\nQue la junta electoral prohibeixi actes públics perquè no són “neutrals” políticament en plena campanya electoral, o que censuri els termes en que els mitjans de comunicació expliquen la campanya, diu molt de la falta de “neutralitat” de l’aparell de l’Estat.\nQue el president d’una junta electoral proposi que les taules electorals es constitueixin amb voluntaris diu molt de la capacitat dels òrgans judicials que estan fent gestió política . Us imagineu la confiança que genera una taula constituïda per tres voluntaris de la CUP, o dos de Cs i un del PP, o de VOX o del PSC? La junta ja ho ha descartat però la “idea” corre com la pólvora i hi ha ajuntaments que ja han constituït bosses de voluntaris a disposició de les juntes electorals… Allà on deies “idees de bomber” ja pots dir “idees de jutge”.\nI els partits? Acumulen inèrcia institucional. Van de poble en poble muntant un plató de televisió i fent veure que fan un míting on intenten convèncer a… ningú de que guanyaran. Un espectacle televisiu que els periodistes resumeixen i al que en molts casos ni tan sols hi han assistit, confiant en que es tracta d’un acte tancat on tampoc passa res.\nQue tot això posa en risc la legitimitat del resultat electoral, es a dir la democràcia, per l’Estat tant se val. Es tracta de recuperar a qualsevol preu una parcel·la de poder, la Generalitat, que el sufragi universal ha allunyat del control del poder central. És l’Estat contra el poble. Ara als demòcrates no els queda altra recurs que cridar a votar com un acte heroic, en legítima defensa. La situació és perversa. Si vas a votar li fas el joc a l’Estat. Si no hi vas, l’Estat ja ha guanyat.\nPrevious La vida com a obra d’art\nNext Per saber a qui has votat


Méndez de Vigo espera que Torra «com a venedor d'assegurances» valorarà «el risc» del que fa i diu - Diari de Girona\nMéndez de Vigo espera que Torra «com a venedor d'assegurances» valorarà «el risc» del que fa i diu\nMéndez de Vigo diu que l'Estat mantindrà els controls sobre el FLA però aixecarà l'obligació de presentar setmanalment els comptes\nacn | madrid 12.05.2018 | 06:52\nMéndez de Vigo abans de la seva compareixença. ACN\nEl portaveu del govern espanyol, Íñigo Méndez de Vigo, ha advertit aquest divendres a la roda de premsa posterior al Consell de Ministres que el seu executiu actuarà "amb la mateixa fermesa" a Catalunya si el nou Govern incompleix la llei i, per tant, la situació que va propiciar l´activació del 155 "es repeteix".\nEn aquest sentit, ha advertit que "com a venedor d´assegurances", el candidat a la presidència de la Generalitat, Quim Torra, valorarà "el risc de les coses que diu i fa". De Vigo també ha avançat que un cop prengui possessió el nou executiu català, el 155 decaurà, i amb ell les mesures d´intervenció econòmica per part del Ministeri d´Hisenda, que "gairebé totes queden subsumides" a aquesta aplicació del 155. Això és, entre altres, l´obligació de presentar setmanalment els comptes del Govern al Ministeri aplicada a partir del 2017, així com el control directe dels pagaments de nòmines i serveis essencials.\nEn canvi, segons Méndez de Vigo, continuaran vigents les mesures de control del FLA que el titular d´Hisenda, Cristóbal Montoro, va activar el 2015.\nEl portaveu del govern espanyol ha evitat criticar Quim Torra malgrat "algunes coses que hem llegit", en referència als seus twits del 2012, i ha apuntat que "de moment" el que hi ha és "un candidat proposat per un senyor fugit".\n"El govern el que ha de dir és que el candidat ha de complir els requisits que estableix la llei per a ser investit, i en el moment en què sigui investit s´ha d´acomodar el que estableix la Constitució i l´Estatut", ha sentenciat Méndez de Vigo.\nEn aquest marc ha apuntat que el 155 s´aixecarà en el moment en què prengui possessió el nou executiu, però ha alertat que el seu executiu "actua amb fermesa i serenitat" si el Govern se salta la llei.\n"Si incompleixen la llei el govern tornarà a actuar exactament igual" perquè la llei "és la garantia dels drets de tots els catalans" i "no ens agradaria que es repetís una situació on hi ha un govern que obeeix als interessos d´una part dels catalans i no de l´altra, que volen ser espanyols, catalans i europeus", ha dit.\nAixeca part de la intervenció econòmica\nPel que fa a la intervenció econòmica, Méndez de Vigo ha anunciat que un cop es constitueixi el nou Govern, l´aixecament del 155 implicarà també que deixaran d´estar en vigor totes les mesures de control de les finances de la Generalitat aplicades a partir del 2017, que implicaven l´obligació del govern de justificar setmanalment les seves despeses.\nSegons ha apuntat, serà així perquè aquesta intervenció del Ministeri d´Hisenda va quedar "subsumida" dins del 155. Implica que el govern espanyol també deixarà d´assumir directament el pagament directe –amb els fons de la Generalitat- de serveis essencials i nòmines de la Generalitat de Catalunya.\nAquella decisió va implicar també un tancament de totes les despeses considerades "no fonamentals" i un acord de no disponibilitat sobre els pagaments que no tinguessin a veure amb els serveis de sanitat, educació, serveis socials i nòmines, tot i que després es va relaxar aquesta congelació.\nEs manté el control del FLA\nEn canvi, es mantenen les mesures aprovades el 2015 que van establir elements de vigilància addicional sobre els Fons de Liquiditat Autonòmica (FLA) i el pagament a proveïdors, que van implicar que aquestes partides es poden destinar únicament a serveis públics fonamentals i Hisenda manté el control de les operacions.\nMéndez de Vigo ha evitat parlar dels suposats casos d´adoctrinament i assetjament a les aules catalanes, malgrat que el jutge ha arxivat la causa que afectava a cinc professors de Sant Andreu de la Barca. Segons Méndez de Vigo són denúncies que "estan sota supervisió judicial" i per tant "cal deixar treballar els tribunals".\nEl Suprem arxiva la querella de Torra contra Rajoy i Sáenz de Santamaría


Com viuen el Judici del Procés els familiars dels presos? | betevé\nAfirmen que les condicions a la presó són dures i que no els permeten tenir despertadors a les cel·les\nMaria Solans | divendres, 15 de febr. del 2019, a les 14.50\nUn judici suposa un trasbals per a la persona que s’ha d’afrontar al tribunal, però si, a més, ho ha de fer mentre es troba en presó preventiva la situació encara es veu més agreujada. És el que han denunciat alguns dels familiars dels presos que des d’aquesta setmana s’enfronten al judici del procés, en un debat al programa ‘El matí de Barcelona’, de betevé. Hi han participat Pol Leiva, nebot de Jordi Cuixart, i Francesc Riera, cunyat d’Oriol Junqueras. També s’ha escoltat el testimoni telefònic de Montserrat Bassa, germana de l’exconsellera Dolors Bassa, i Susanna Barreda, dona de Jordi Sànchez.\nBarreda ha explicat que les condicions per als acusats són dures. Afirma que surten molt d’hora al matí des de la presó fins al Tribunal Suprem i que no se’ls permet tenir despertador dins les cel·les. Això els genera neguit, diu, per no adormir-se. A més, entre els trasllats i l’inici de les sessions tenen moltes hores mortes. Barreda denuncia que “no és el mateix defensar-se des de dins, que des de fora”. I posa com a exemple les dificultats per poder parlar diàriament amb els seus advocats. “Fer un judici en preventiva comporta aquest tipus de coses”, afegeix. La germana de Dolors Bassa, Montse Bassa, ha denunciat que estar en presó preventiva és “una clara vulneració de drets”.\nForts i convençuts\nEls familiars dels presos expliquen que tots ells tenien moltes ganes d’iniciar el judici per poder explicar-se i rebatre els arguments de les acusacions. Afirma que el primer dia els va impactar veure’ls a tots asseguts al banc dels acusats. Creuen que tant les declaracions de Joaquim Forn com d’Oriol Junqueras van servir per desmuntar alguns dels arguments de la Fiscalia de l’Estat i l’Advocacia de l’Estat. El nebot de Jordi Sànchez, afirma que el somriure del líder d’Òmnium “és el somriure d’una persona que se sap innocent. El somriure de la revolta” i afirma que el que s’està fent, “és jutjar els drets civils de tothom”. El cunyat de Junqueras afegeix que durant la seva declaració, l’exvicepresident va “ser molt autèntic”. Recordem que mentre que Junqueras no va acceptar respondre les acusacions, Joaquim Forn sí que ho va fer (excepte Vox). La dona de Sànchez, que previsiblement declararà a finals de la setmana vinent, creu que tot indica que l’expresident de l’ANC també respondrà les preguntes dels fiscals i dels advocats de l’Estat.\nLa majoria dels familiars han coincidit que la sentència no suposarà gaires sorpreses i tenen la certesa que seran condemnats perquè “es tracta d’un judici polític”. Per això confien en la justícia europea. El cunyat d’Oriol Junqueras, Francesc Riera, afirma que “mentre estiguem el terreny de joc en la judicatura espanyola no serem optimistes”. Creu que “aquesta és una primera part que s’ha de passar, però el judici serà a Estrasburg”. Tan ell com el nebot de Jordi Cuixart han criticat la coincidència de Vox amb alguns arguments de la Fiscalia i l’Advocacia de l’Estat. Creu que “seria impensable que a un altre país europeu un partit d’extrema dreta compartís fins a l’última coma amb les dues institucions”.\nAquí es pot recuperar el debat sencer:


TAC12 TV - La cooperativa d'habitatges La Titaranya obrirà 19 pisos i 9 locals socials a Valls\nLa cooperativa d'habitatges La Titaranya obrirà 19 pisos i 9 locals socials a Valls\nDiumenge, 09 Juny 2019 15:00\nGràcies a la rehabilitació d'edificis en desús, concretament els números 14 i 16 del carrer dels Metges i el 23 i el 25 del carrer dels Carnissers. Una notícia que van anunciar en l'acte de presentació de l'entitat i on també van confirmar que el projecte està en marxa, i que es podria veure acabat a finals del 2022.\nI com funcionarà? Doncs estem parlant d'auto habitatge, és a dir, d'una propietat compartida gestionada directament per la cooperativa La Titaranya. Els socis de l'entitat podran viure en els pisos, pagant una quota. Una mena de lloguer, encara que, asseguren, amb preus socials, i que revertiran en la comunitat.\nUn altre pilar del projecte són els espais per entitats, que estaran a les plantes baixes, i connectaran tots dos edificis per un pati interior, on situaran un bar-restaurant. L'objectiu és que aquest espai sigui un pulmó de vida i cultura per la ciutat de Valls. I també oferir a la ciutadania habitatge que no depengui, diuen, del sistema financer i que, per tant, no es pugui especular amb els preus.\nEstem parlant d'un total de 2400 metres quadrats que La Titaranya rehabilitarà amb el suport d'altres entitats i la cooperativa financera Coop57, que avançarà el 80 per cent del cost del projecte.\nMés en aquesta secció: « La Diada del Pati vol mantenir els nou pisos Més color al Barri Antic de Valls: "Florits" deixa empremta amb dos murals »


Christie's subhastarà 17 obres d'art de Grande valorades en 1,2 milions\nEl jutge ha d'autoritzar la sol·licitud presentada pels administradors concursals. Són litografies, olis, carbons i aquarel·les firmades, entre d'altres, per Anglada Camarasa, Dalí, Miró, Picasso i Rusiñol\nP.C./G.V. | 03 juny 2010\nLa galeria londinenca Christie's subhastarà 17 obres d'art de Vicenç Grande taxades en 1,2 milions, si el jutge autoritza la petició realitzada pels administradors concursals del promotor mallorquí. Segons van confirmar ahir fonts pròximes al concurs de creditors del Grup Drac, les obres d'art són litografies, olis, tinta paper, carbó i aquarel·les firmades, entre d'altres, per Anglada Camarasa, Salvador Dalí, Joan Miró, Pablo Picasso i Santiago Rusiñol. El preu de sortida de les peces en la licitació organitzada per Christie's serà d'entre 900.000 i 1.200.000 euros.\nEls doblers que es recaptin, una vegada abonat el percentatge que es quedarà la sala londinenca, seran destinats a la massa de creditors, més de 600, de Grande. El promotor, defensat per l'advocat Joan Font, va valorar les obres d'art en 4,8 milions d'euros quan es va declarar insolvent al Jutjat Mercantil 1 de Palma, el juny de 2008.\nPoc després, els administradors concursals van rebaixar aquesta xifra a 3,3 milions i, finalment, en ser incloses en el pla de viabilitat del concurs, la xifra es va reduir encara més, fins als 1,7 milions. Les propostes de conveni presentades pels administradors Raimundo Zaforteza, Jorge Sainz de Baranda i Salvador Fornés han estat admeses pel jutge.\nLes juntes de creditors de cada una de les catorze societats del Grup Drac, a més de Grande com a persona física, es duran a terme el juliol. Els administradors concursals han aconseguit rebaixar en dos anys un 90 per cent el passiu declarat per Grande quan es va acollir al concurs voluntari. Les societats més endeutades, Binipuntiró i Promomendi, abonaran el cent per cent dels crèdits en un termini màxim de vuit anys. La resta de societats satisfaran els deutes a través de quitaments i espera, que han de ratificar els creditors.


Pis familiar amb 2 places de pàrquing a Sarrià - Withfor Pis familiar amb 2 places de pàrquing a Sarrià - Withfor\nPis familiar amb 2 places de pàrquing a Sarrià\nElegant habitatge en entreplanta totalment exterior amb terrassa.\nEls seus 216 m2 construïts i 193 m2 útils estan molt ben distribuïts:\nA la zona de dia, trobem un gran saló menjador d’uns 70 m2, i una àmplia cuina office totalment equipada amb sortida a safareig.\nLa zona de nit consta de 4 habitacions, 3 d’elles dobles, 1 individual amb armaris encastats i 3 banys complets. El dormitori principal, tipus suite, disposa de bany privat i vestidor. La resta, estan orientats al carrer Mare de Déu de Núria i a el jardí, són molt silenciosos i tranquils.\nTot el pis té aire condicionat, calefacció per radiadors, altells en totes les estades i fusteria d’alumini a totes les finestres. Compta amb dues entrades: la principal i la de servei.\nLa finca és molt tranquil amb només dos veïns per planta. Compta també amb una sala per fer esdeveniments privats amb accés a jardí comunitari.\nSituada en un dels millors barris de Barcelona i en un lloc immillorable al barri de Sarrià. Es troba al costat de la Via Augusta de Barcelona, molt propera a les sortides de la ciutat i ben comunicada amb autobusos, FGC i prop dels principals col·legis.\n* En el preu s’inclouen dues places d’aparcament per a vehicles grans o cotxe i moto.\nVenda / 216 m² 4 Habitacions / 3 Banys\nREF BCN1017 1.190.000€


Joan Laporta diu això sobre Messi i demostra més categoria que el futbolista i el seu pare - XCatalunya.cat\nLaporta trenca el silenci i parla de les diferències amb els Messi\nEl jugador del PSG Leo Messi va ser el guanyador de la Pilota d’Or a París. L’exjugador del FC Barcelona alçava el trofeu i el ‘compartia’ amb els seus excompanys del Barça, amb els de la selecció d’Argentina i amb els seus actuals companys. Robert Lewandowski va ser el segon futbolista més votat, quedant-se molt a prop d’aconseguir el trofeu. Aficionats del Bayern de Munich i del Reial Madrid han criticat la decisió i consideren que l’afortunat hauria d’haver estat el polonès.\nA la gala, que es va celebrar al Teatre Chatelet de la capital francesa, hi era present Joan Laporta. Amb Messi i el seu pare es van veure de lluny. No consta que s’haguessin saludat. No hi ha cap instantània de cap mitjà de comunicació que captés el moment. Una mala educació increïble per part del futbolista i del seu representant, que no va voler saludar qui va ser el seu president durant la millor etapa de la història del Barça.\nEl President Laporta ha intervingut a Els Matins de TV3 amb Lídia Heredia i ha explicat la situació. El català ha reconegut que durant el lliurament de premis, no es van arribar a saludar però ha reconegut que “vaig sentir emoció i alegria per ell, perquè s’ho mereix. I orgull perquè va conquistar el premi gràcies a la seva temporada amb el FC Barcelona”. Les paraules del President demostren classe i elegància. No ha volgut atacar el seu exjugador ni responsabilitzar-lo de la mala educació de Paris.\nTambé va explicar com va anar tot i què va provocar que el millor jugador del món hagués d’abandonar el club de la seva vida. Segons Laporta, “la polèmica neix d’una premissa falsa perquè ell entén que es van tergiversar les seves paraules. El club ha de tenir una bona relació amb el qual ha estat el millor jugador de la seva història i un dels millors del món, si no el millor. Respecto la posició de Messi i per part meva té la mà estesa”.\nAnterior Xavi aconsegueix el seu fitxatge somiat… i no és un futbolista\nNePròximxt Continuen els problemes per Messi a França: Ara amb la premsa\n4 pensaments en “Joan Laporta diu això sobre Messi i demostra més categoria que el futbolista i el seu pare”\n04/12/2021 a les 08:21\nCom l’hi foteu canya al Messi eh!\n05/12/2021 a les 00:51\nMala educació? De qui? En tot cas dels dos. La distancia fisica entre els Messi y Laporta va ser la mateixa que la de Laporta amb els Messi, cap dels dos va fer res per coincidir. Ademés qu’es obligatori saludar a la persona que et fa fora desprès utilitzarte a la campanya electoral? De qué m’esteu parlan….. Deixeu en pau en Messi que ja ha fet prou pel Barça i el Barça per ell. Ja ni ha prou d’aquesta cançoneta\nProu de safereig oportunista que no porta enlloc. Potser val més preocuparse del joc del equip que deixa molt a desitjar. No remeneu més la merda que fa pudor. Algú us ho tenia que dir.\nSoci culé 44872.\nRetroping: La reunió de Laporta a Itàlia, a banda de la de Raiola, que acosta aquest crack al Barça - XCatalunya.cat


Els interns obren el forat amb una barra de ferro però topen amb una planxa que separa la coberta de la teulada\nEFE 12.03.2017 | 06:30\nDos interns de la presó Model de Barcelona van intentar fugir divendres passat a la nit de la seva cel·la obrint un forat en el sostre amb una barra de ferro. Els fets van ocórrer sobre les 23:00 hores a la cel·la 419, que està situada a la quarta galeria, que és la més conflictiva, en la qual es troben els condemnats multireincidents.\nEls funcionaris van actuar alertats pel soroll i van avortar la fugida, segons que van informar ahir fonts penitenciàries. Els dos reclusos van aconseguir obrir un forat en el sostre, però van acabar topant amb una planxa de ferro que separa la coberta de les cel·les i la teulada de la galeria.\nEls interns van fer el forat amb una barra de ferro que havien agafat del suport d'un aparell d'aire condicionat instal·lat en la quarta galeria i pujats sobre la llitera de la cel·la. Els presos, que van ser traslladats a la sisena galeria en règim d'aïllament, havien lligat a més diversos llençols per despenjar-se per la teulada de la Model una vegada aconseguissin sortir de l'habitació.\nLes mateixes fonts van subratllar, això no obstant, que si haguessin aconseguit travessar la planxa de ferro i arribar a la teulada, només haurien pogut baixar fins al pati, dins del recinte de la presó. Els dos homes són presos preventius per un suposat robatori en una casa habitada i un d'ells té també diverses causes pendents per altres robatoris i tinença d'armes.\nFonts del departament de Justícia de la Generalitat han assegurat que aquest intent de fugida no té cap vinculació amb el procés de tancament de la Model, però evidencia que el centre ha quedat obsolet i que està molt lluny dels estàndards de seguretat exigibles a un centre penitenciari actual.\nLa Model, la presó més antiga de Catalunya, amb 113 anys d'història, tancarà les seves portes al juny, després de traslladar la majoria dels seus presos a Brians-1, fet que permetrà que la Generalitat lliuri les claus d'aquest recinte de l'Eixample a l'Ajuntament de Barcelona perquè li doni un nou ús.\nLa presó, construïda el 1904, va albergar durant la Guerra Civil i el franquisme nombrosos presos polítics i condemnats a mort, amb prop de 14.000 reclusos rere les seves reixes.\nEl tancament de la Model, que actualment alberga uns 700 presos preventius, és una històrica reivindicació dels veïns de les dues illes del barri barceloní de l'Eixample que ocupa, qui diverses vegades han vist incomplertes les promeses polítiques de desmantellament de l'edifici.


Estem fotuts... però ens en podem sortir: de març 2011\nEl meu objectiu és la independència, el vostre?\nJa fa bastants dies, que en noticies tant diaris electrònics i xarxes socials on SI, ERC o Laporta en són els protagonistes, no paro de veure entre els comentaris que escriu la gent, cada cop més comentaris destructius i el més sorprenent, amb una gran quantitat de vots.\nAquests comentaris tant destructius, són d'independentistes de la competència? I els que els voten? Si resposta és sí, crec que tenim un problema ja que no s'ha focalitzat correctament qui és l'enemic. Ja heu vist el títol del blog, aquí som pessimistes, i creiem que la nostra generació és l'última que té una opció real de proclamar la independència abans que la globalització (i espanyolització) ens acabi digerint.\nSerà possible que algun dia (d'aquests) ens unim per convèncer als que encara no són independentistes per votar i proclamar conjuntament la independència? Si aquesta és la intenció dels que escriuen i voten aquests tipus de comentaris, crec que quelcom s'està fent malament, molt malament.\nDe totes maneres crec (o vull creure) que els que escriuen aquests comentaris, d'independentistes no en tenen res. El que passa és que ens veuen cada dia amb més força i estan utilitzant l'arma del "divide y vencerás". De totes maners, algun n'hi haurà, així que caldria que aquests comentaristes i votants meditessin molt seriosament si d'aquesta manera s'arribarà a alguna part.\nM'agradaria afegir també que assolir la independència no serà feina fàcil, necessitarem a gent, molta gent, i ben preparada, no podem permetre'ns el luxe de perdre pel camí a cap dels polítics que estan treballant per la independència de Catalunya. Hem de ser constructius i aprofitar les capacitats que té cada un d'ells.\nSi llegiu comentaris destructius, afegiu un comentari convidant a reflexionar a les persones que l'escriguin o el votin de si estan treballant per a Catalunya o Espanya.\nPublicat per Fallen a 3:45 2 comentaris:\nEtiquetes de comentaris: Catalunya, independència, unitat


tens un racó dalt del món: Perdre el cap\nSi jo t'expliqués...!!\n12 de febrer de 2010 a les 12:26\nQue bona la metàfora entre imatge i text!\n12 de febrer de 2010 a les 17:19\nJo encara diria més: no té ni cap, ni peus!\n12 de febrer de 2010 a les 18:49\njajajajaja molt ben trobat!\n12 de febrer de 2010 a les 19:01\nLa Carme (segon comentari)s'avançat a la meva resposta immediata en quan he vist l'entrada.\nMolt bona aquesta ...\n13 de febrer de 2010 a les 7:34\nA mi mon pare em va dir: Si fas la comunió tindràs menys regals per reis i per l'aniversari. La meva resposta va ser: doncs no la faig!De fet, si l'hagués feta, hagués estat per que la majoria de gent a la classe la feia.\nSi, el cap i els peus.\nA més, penso que pels creients de debò, això d'ara és com una burla, no?\n13 de febrer de 2010 a les 21:45


La Combe De Brague Sarlat-la-Caneda França - Ofertes d'hotels amb els MILLORS DESCOMPTES EN LÍNIA\nLa Combe de Brague, Beynac-et-Cazenac, Sarlat-la-Caneda, França - Excepcional ubicació - Veure al mapa\nMés informació sobre La Combe De Brague\nSi el que està buscant és per un hotel ben situat a Beynac-et-Cazenac, no busqui més enllà de La Combe De Brague. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLa Combe De Brague també ofereix moltes instal.lacions per enriquir la seva estada a Beynac-et-Cazenac. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de La Combe De Brague es reflexa en cada habitació. piscina privada, calefacció, aparell de televisió, nevera, forn microones són només algunes de les comoditats a la vostra disposició. Les instal.lacions d'oci de l'hotel, que inclouen piscina exterior, ping pong, jardí estan dissenyades per escapar i relaxar-se. La Combe De Brague és una elecció inteligents per a viatgers a Beynac-et-Cazenac, i ofereix una estada relaxant i sense molèsties.


La defensa, formada a les categories inferiors de l’Espanyol, afronta el primer derbi de Lliga amb el Barça\nSi per algú serà especial el derbi de dissabte és per a Andrea Pereira. La defensa barcelonina, sorgida de l’Espanyol, viurà el seu primer de Lliga amb el Barça Femení, on va arribar a l’estiu després de dues temporades a l’Atlètic de Madrid. En una entrevista als mitjans del Club, passa pàgina dels problemes posteriors al viatge al Kazakhstan, reconeix que es tracta d’un partit especial i està convençuda que res tindrà a veure amb el 7-0 de la final de la Copa Catalunya, de fa unes setmanes.\n“Estem recuperades, amb ganes. Ara partit important aquest cap de setmana i hi anem al cent per cent”.\n“Hem jugat a Lezama, un camp sempre difícil, després teníem el Llevant que s’ha reforçat molt bé i ara derbi català. A la Lliga serà diferent a la Copa Catalunya, elles s’han reforçat bé”.\n“Els derbis sempre es viuen d’una manera molt viva. És diferent. El Barça, per les aspiracions de Lliga, està obligat a guanyar i l’Espanyol suposo que estarà amb ganes de guanyar al Barça després de tants partits que no ho ha pogut fer. És especial per a les dues bandes”.\n“He viscut totes les etapes; quan l’Espanyol era un dels millors de la Lliga i el Barça estava en creixement, després quan es va igualar la cosa i ara amb el Barça, a priori, per sobre. La rivalitat sempre ha existit. Ens juguem la Lliga, la Copa... Són els partits que ens agraden a les jugadores ”.


Execució del projecte guanyador dels Pressupostos Participatius 2020 (03/09/2020), Noticies, Benvinguda\nExecució del projecte guanyador dels Pressupostos Participatius 2020 (03/09/2020)\nLa Junta de Govern Local de l'Ajuntament de Calonge i Sant Antoni ha aprovat inicialment el Projecte executiu d'asfaltatge de diferents trams del municipi, en concret, 14, dins del Projecte Participa 2020. El pressupost d'execució ascendeix als 100.000 euros. Per decidir els carrers on s'actuarà, els serveis tècnics de la Unitat d'Espai Públic han tingut en compte les propostes dels veïns i veïnes i han realitzat una àmplia inspecció de tots els vials de la localitat per avaluar el seu estat i, d'aquesta manera, han plantejat la reparació dels paviments.\nEn total, s'asfaltaran 1.884,37 metres quadrats, que corresponen a 14 trams de carrers del nucli urbà i d'urbanitzacions de Calonge i Sant Antoni:\nAvinguda del Rosselló (203,68 m2)\nCarrer Bitller (23,35 m2)\nPlaça Quatre Camins (16,86 m2)\nCarrer Marsella (25,99 m2)\nCarrer Olot (116,69 m2)\nCarrer Volvos (79,11 m2)\nCarrer de la Selva (103,84 m2)\nCarrer Camí Fondo (37,14 m2)\nCarrer París (71,19 m2)\nCarrer d'Empúries (82,38 m2)\nCarrer d'Aigüestortes (425,25 m2)\nCarrer Manuel de Falla (33,72 m2)\nAvinguda de Pau Casals (138,39 m2)\nCarrer d'Antoni Gaudí (526,78 m2)\nLa ciutadania de Calonge i Sant Antoni va decidir, en el marc dels Pressupostos Participatius, que volia que els diners destinats a aquesta iniciativa fossin per a l'asfaltatge de carrers. El projecte guanyador va comptar amb el 18,62% del total de vots entre les 21 propostes que es podien votar. Els altres dos projectes més votats van ser la implementació d'una xarxa de carril bici i cicloturisme (12,59%) i la millora i ampliació dels parcs infantils (9,57%).\nEnguany, s'estan validant les propostes de projectes dels Pressupostos Participatius 2021, que es van poder presentar fins al 16 d'agost. Per a aquesta cinquena convocatòria, s'han destinat 100.000 euros.


Els bombers rescaten un home i el seu gos a una sèquia de Riola.\nL'home s'havia llançat a l'aigua per rescatar el seu gos, que havia caigut\ndiumenge, 16 de maig 2021 - 16:21h\nEls bombers del Consorci Provincial de Bombers de València han rescatat en el matí del diumenge a un home i el seu gos caiguts a una séquia de la localitat de Riola. S'hi han mobilitzat bombers de Cullera, Alzira, i sergents de Gandia i Alzira.\nL'avís s'hi ha rebut a les 11.12 h i sembla que l'home s'havia llançat a l'aigua per rescatar el seu gos, que havia caigut. Tots dos han sigut succionats pel buit d'una comporta de regulació d'aigua de la sèquia, que creava un sifó. Han quedant atrapats darrere de la comporta, a una zona interior amb poca altura per a respirar.\nImmediatament, s'hi ha demanat a l'ajuntament que tancara el pas d'aigua per baixar el nivell i assegurar el bon estat de la persona i el seu gos.\nPer a realitzar el rescat, un bomber ha accedit a la zona equipat per a rescat aquàtic. Una vegada el nivell de l'aigua ja s'havia reduït, s'ha extret a l'home i al gos travessant un túnel de la séquia d'uns 20 metres, i assegurant en tot moment el procés mitjançant corda guia.\nJa a l'exterior, l'home es trobava en bon estat, mentre que el gos presentava una ferida a la pota que ha sigut atesa en un primer moment pels bombers.\n"Abusa i colpeja a la seua germana menor" "La Policia Nacional deté a dos persones per obligar una dona a exercir la prostitució"\nbombers sèquia riu


Superubytovanie Olga Tatranska Strba Eslovàquia - Ofertes d'hotels amb els MILLORS DESCOMPTES EN LÍNIA\nMés informació sobre Superubytovanie Olga\nSi el que està buscant és per un hotel ben situat a Tatranska Strba, no busqui més enllà de Superubytovanie Olga. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSuperubytovanie Olga ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de Wi-Fi gratuït en totes les habitacions, aparcament de cotxes, habitació familiar, àrea de fumadors, àrea de TV/saló compartit.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, TV satèl•lit/cable, nevera a cada habitació. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Amb una localització ideal i amb comoditats imbatibles, Superubytovanie Olga no troba competidors en cap categoria.


Menús de grups 2021 - Restaurant Can Mauri\nTots els menús són idees que es poden adaptar a les teves necessitats.\nTots els plats s'acompanyen de guarnició de temporada.\nLes begudes durant el dinar estan incloses.\nEs pot canviar el pastís per unes postres, afegint 1,00 € per persona.\nEs pot afegir cava, copes, decoracions, animació ...\nMínim de 8 persones.\nUs deixem aquest enllaç perquè pugueu fer una passejada per les nostres sales i espais:


Bimbo estrena un anunci rodat a Altafulla en ple confinament - TDB Actualitat\nBimbo estrena un anunci rodat a Altafulla en ple confinament\nJORDI SALVAT – Altafulla, 21/4/2020\nCom es grava un anunci durant aquesta època que estem vivint de confinament? Doncs és força més complicat operativament que en una situació “normal”. Alguns veïns i veïnes d’Altafulla ho van poder comprovar en plena setmana Santa, quan la coneguda marca de pa de motlle Bimbo va rodar un anunci que s’acaba d’estrenar aquesta setmana a les xarxes socials.\nLa clau d’aquest rodatge “altafullenc” és en David Arasa, que ja fa dotze anys que té instal·lada la seu de la seva productora a la localitat del Baix Gaià. En rebre l’encàrrec de Bimbo, en David va haver de seleccionar protagonistes del municipi, a causa de les limitacions de l’estat d’alarma. Va comptar amb alguns membres de la seva comunitat de veïns que ja tenien alguna experiència amb les càmeres, com un nen que és youtuber, o que els veia possibilitats, com dues bessones molt extravertides. També apareixen les seves filles, que ja han participat en alguns dels seus rodatges. Per al paper principal es va decantar per el Joan Maria Vidal, actor de teatre aficionat i que ja ha participat en rodatges publicitaris, alguns amb ell.\nGairebé tot el rodatge es va fer en el terme municipal altafullenc, excepte uns plans a la fàbrica de Bimbo i per la carretera, en el tram entre Altafulla fins a la rodona de la Mora. En ambdós casos van ser necessaris permisos especials. L’escenari principal va ser el supermercat Bon Àrea i les imatges en cases particulars les va gravar en David des del carrer, sense entrar-hi, a causa de les mesures per evitar el contagi del Covi-19.\n“En un rodatge normal podem ser vuit o deu persones, entre el director, ajudant de direcció, càmera i ajudant de càmera, tècnic de so, de llum, maquilladora, productora, el client… I al supermercat estàvem en Joan Maria i jo sols. Enviava els plans per whastapp al director i aquest em donava les indicacions, que havíem de millorar”, explica en David. Un rodatge que pot durar dos dies es va allargar fins a tres, de Dijous a Dissabte Sant.\nEn Joan Maria afirma que va ser un rodatge molt diferent als que ha participat fins ara. “És més dur. Ho vaig haver de fer amb mascareta, guants, sense… i sempre mantenint la distància de seguretat amb el càmera. Vam rodar molts plans diferents i hi havia molt de contacte per mòbil amb el director”, comenta. “Vam gravar una escena a casa meva, amb la meva parella i els seus dos fills i la llum encara era molt forta i vam esperar unes hores per gravar”, afegeix. En David explica que en circumstàncies normals les famílies que surten en pantalla ni es coneixien abans.


El passat 26 de setembre de 2019 va tenir lloc una conferència a càrrec d'Àngel Gordon, escriptor i investigador, que portava per títol "Els Misteris de Maria Magdalena\nEl 26 de setembre d’enguany va tenir lloc a la Biblioteca Pública Arús la conferència\n“ELS MISTERIS DE MARIA MAGDALENA”, a càrrec de l’escriptor i investigador Àngel Gordon.\nÀngel Gordon té una llarga trajectòria d’investigació de diversos temes i al llarg dels anys ha ofert nombroses xerrades molt diverses i totes elles de gran interès. És autor també de diversos llibres.\nEl personatge de Maria Magdalena és molt controvertit, ja que l’Església ens ha presentat sempre una Magdalena molt diferent de la que els estudiosos i investigadors han anat descobrint al llarg dels anys estudiant els Evangelis, que no té res a veure amb la Magdalena que ens volen fer creure.\nA l’inici el conferenciant ens va parlar del fet que la dona no era ningú a l’Edat Mitjana. L’Església sempre ens ha dit que la Magdalena era prostituta i que va ser apedregada. Se la considerava una temptadora del desig. El papa Gregori Magne va ser qui va fer la gran difamació de M. Magdalena, però si s’investiguen els Evangelis, s’hi troben uns fets molt diferents dels que acabem d’esmentar. Era una dona rica, adinerada de la població de Magdala, (actual Migdal a Israel), no una prostituta. Els seus germans eren Marta i Llàtzer.\nMaria de Magdala va ser confosa també amb altres Maries associades al ministeri de Jesús.\nA Orient se l’anomena Isapostoles (igual que un apòstol); a Occident apostola– apostolorum (apòstol d’apòstols).\nHi ha documentació on es diu que va ser sacerdotessa d’Isis. La paraula ungir és un ritual i Maria Magdalena, com a sacerdotessa, feia uncions, olis.\nEl conferenciant ens va introduir en detalls i fets de la vida d’aquest personatge tan emblemàtic i carismàtic. Es diu que l’Evangeli de Sant Joan va ser escrit per Maria Magdalena, ja que era l’única que tenia coneixement de la resurrecció de Jesús i aquest fet surt a l’Evangeli.\nSegons la tradició jueva un home solter no pot ser rabí. Per tant, Jesús no podia estar cèlibe. Les bodes de Canà, segons diverses fonts d’investigació eren les de Jesús amb Maria Magdalena. La creença dels càtars era també que la Magdalena era l’esposa de Jesús. Els càtars creien en el principi de la feminitat i això l’Església no ho admetia.\nA la mort de Jesús va viatjar des de Palestina fins a la regió de la Camarga a França. Van venir en una barca sense veles, timó ni rems fins a arribar miraculosament a Sainte Marie de la Mer, junt amb Josep d’Arimatea, Maximin, Marta i Sara. Va viure 30 anys en una cova de la regió denominada “Sainte-Baume”. Maria Magdalena, patrona de la Provença, era per si mateixa la “Sainte Baume”. També l’himne de França porta el seu nom. A França hi ha molta devoció per la Magdalena i el seu culte està connectat a la llegenda del Sant Grial.\nEs poden veure diversos retaules i escultures de la Magdalena embarassada, per exemple a Rennes-le-Château (França). La custòdia de la sang reial estava, segons alguns sostenen, al controvertit Priorat de Sion.\nEs diu que va morir a Aix-en-Provence i que les seves relíquies resten a la cripta de la basílica de la població de Saint Maximin- La Sainte Baume.\nMaria Magdalena fou segons fonts d’investigació el personatge més important de la vida dels apòstols però segueix sent encarà un personatge ple de misteris i enigmes.\nDesprés d’aquesta interessant xerrada va començar un col·loqui que va resultar força engrescador en què tant els assistents com el conferenciant van participar molt activament.


Viladecans cerca solucions innovadores als problemes de mobilitat urbana - Món Sostenible\nDimarts, 10 de gener del 2012\nViladecans acollirà una sessió del projecte "Ciutats amb actitud innovadora", organitzada per la Fundació Espanyola per a la Ciència i la Tecnologia, del Govern estatal, i l'Ajuntament de Viladecans. La sessió, que es desenvoluparà el dia 11 de gener, tractarà sobre els problemes de mobilitat que pateix una ciutat on hi ha massa desplaçaments amb vehicle privat. Hi comptarà amb un innovador procediment de debat, basat en el desenvolupament de dinàmiques de treball entre ciutadans i ciutadanes, empreses, agents d?innovació i organismes públics. Només deu de les 30 ciutats de la xarxa INNPULSO organitzen aquest tipus d?activitat. Dues a Catalunya: Viladecans i Terrassa.\nLa jornada començarà a les 12 hores i constarà de dues parts: una sessió de creativitat i innovació que reunirà a tres estudiants d'educació secundària (batxillerat), dos estudiants universitaris, tres empresaris de pime o micropime i tres responsables d'àrea de l'Ajuntament, i la posterior exposició a un públic tècnic (a partir de les 16.30 hores), format per l'alcalde Carles Ruiz i agents especialitzats en solucions ‘intel·ligents' a problemes de mobilitat urbana. Primers aparcaments Bicibox a Viladecans\nEl mateix dia, a les 16 hores, l'alcalde Carles Ruiz i el president de l'Entitat Metropolitana del Transport (EMT), Antoni Poveda, visitaran els primers mòduls de Bicibox que s'instal·laran a Viladecans. Bicibox és una xarxa pública d'aparcaments segurs per a bicicletes privades que es troba distribuïda pels diferents municipis de l'Àrea Metropolitana de Barcelona perquè tothom pugui fer ús del servei de la forma més pràctica i segura possible. El servei Bicibox permet utilitzar la bicicleta particular en els desplaçaments per la ciutat amb la tranquil·litat de disposar d'un aparcament protegit i segur.\nUs convidem a cobrir els dos actes, ambdós relacionats amb la mobilitat. Us convoquem el dia 11 de gener, a les 15.45 hores, a l'estació de Renfe de Viladecans, on es presentarà la xarxa Bicibox. A les 16.30 hores, anirem a l'edifici Canadà del Parc de Negocis (avinguda de la Tecnologia, 17) per conèixer les conclusions de la sessió del projecte ‘Ciutats amb actitud innovadora'.